# Bajka Pál

(Tápiószöllős, 1920. nov. 28.– ): színész. 1941-ben végzett Rózsahegyi Kálmán színiiskolájában. Kőszegi Géza kispesti társ.-ánál kezdte pályáját. 1942–44-ben a Pécsi Nemzeti Színház tagja volt. 1946–1949 között a Szakszervezeti Filmszakiskolában tanult. Utána ismét Pécsre került. 1952-ben Győrött, a Dunántúli Népszínház, 1952–54-ben A Magyar Néphadsereg Színháza, 1954–1958 között az Ifjúsági Színház tagja, 1958–64-ben szabadfoglalkozású színművész. 1964-től 1979-ig, nyugdíjba vonulásáig a győri Kisfaludy Színház tagja. 1980 óta a Vígszínházban játszik. F.Sz. Őrnagy (Miller: Közjáték Vichyben); Csörgheő Csuli (Móricz Zs.: Úri muri); Svejk (Hašek); Az egyszerű ember (Bolt: Kinek se nap, se szél); Öreg pap (Eliot: Gyilkosság a katedrálisban).