# Vasquez-Molina, Italia, grófné; Ucelli

(Trieszt, 1869. márc. 24.–Bp., 1954): énekesnő (szoprán). 21 évesen olyan sikerrel mutatkozott be egy bp.-i hangversenyen, hogy Gustav Mahler minden színpadi gyakorlat nélkül azonnal szerződtette az Operaházhoz, amelynek 1912-ig vezető drámai szopránja volt. Első szerepe az Aida (Verdi). Viszonylag világos színű szopránjával, bel canto énektechnikájával kezdetben főként az olasz operákban, de később Wagner zenedrámáiban is nagy sikereket aratott. Szerepeit többnyire olaszul énekelte, magyarul nem tanult meg. Az Operaház örökös, tiszteletbeli tagja. F.Sz. Sulamith (Goldmark K.: Sába királynője); Santuzza (Mascagni: Parasztbecsület); Amália (Verdi: Az álarcosbál); Anna (Mozart: Don Giovanni); Erzsébet, Venus (Wagner: Tannhäuser); Elsa (Wagner: Lohengrin); Brünnhilde, Sieglinde (Wagner: A walkür, Siegfried); Isolda (Wagner: Tristan és Isolda).

VASQUEZ-MOLINA, ITALIA