# Kaszás László

(Bp., 1926. jan. 8.– ): bábszínész, színész. Az Országos Színészegyesület színiiskoláját 1946-ban végezte el. 1947-ben a Független Színpad, 1951-től a Madách Színház, a Faluszínház, 1952-ben az Állami Bábszínház tagja volt. 1954-ben a győri Kisfaludy, 1956-tól 1978-ig újra az Állami Bábszínház művésze. 1978-tól 1981-ig a Budapesti Gyermekszínház színésze. Hős és karakterszínész. F.Sz. Lucifer (Madách I.: Az ember tragédiája); Ifjú Nagy (Bródy S.: A tanítónő); Sir Bazil (Lehár F.: Luxemburg grófja); Gazda (Petőfi S.: János vitéz); Vasbőr (Vladicsina–Tarbay E.: Foltos és Fülenagy).