# Horváth László

(Dombóvár, 1943. febr. 10.–Bp., 1988. jan. 22.): színész. 1965-ben a SzAk elvégzése után a Békés Megyei Jókai, 1967-ben a kecskeméti Katona József Színházhoz szerződött. 1970–1979 között a veszprémi Petőfi Színházban játszott, majd a filmgyár társulatának tagja volt. 1984-ben a Vígszínház művésze lett. Jellegzetes karakterszínész, számos magyar film szereplője. Jászai Mari-díjas (1979). F.Sz. Banquo (Sh.: Macbeth); Az ördög (Molnár F.); Szerdahelyi–Kiss (Csurka I.: Eredeti helyszín).