# Técsy Zsuzsa

(Marosvásárhely, 1917. okt. 3.–Marosvásárhely, 1989. márc. 2.): színésznő. 1939–1941 között a kolozsvári konzervatóriumban tanult. Ezt követően Kassán, Komáromban, Érsekújvárott, Rozsnyón, Esztergomban, Újpesten, Gyöngyösön és Hatvanban játszott szubrett- és karakterszerepeket. 1946–1968 között a marosvásárhelyi egy. tagja. Alakításai határozott színfoltokkal gazdagították az előadásokat. F.Sz. Pernelle asszony (Molière: Tartuffe); Sostrata (Machiavelli: Mandragóra); Chiriachita (Musatescu: Titanic keringő); Poncia (García Lorca: Bernarda Alba háza).