# Finna Rózsa

(Nagyenyed, 1921. dec. 29.– ): színésznő. Kolozsvárott végzett a Magyar Művészeti Intézetben 1946–1950 között. 1950. szept. 1-jétől a sepsiszentgyörgyi Állami Magyar Színház művésze volt. Karakter- és epizódszerepeket alakított. 1961 szept.-étől nyugdíjazásáig ének- és zenetanár volt. F.Sz. Kisvicákné (Móricz Zs.: Nem élhetek muzsikaszó nélkül); Anarda (Lope de Vega: A kertész kutyája); Szülike (Barta L.: Zsuzsi).