# Tamás Benő

(Bp., 1888. márc. 26.–Bp., 1956. jan. 31.): színész. Sziklai Kornél Kis Színházában kezdte pályáját 1905-ben. Ezután a Fővárosi Orfeumban, a Steinhardt mulatóban és a Royal Orfeumban lépett fel. 1918–1920 között a buda–temesvári, 1920–21-ben a pozsonyi, 1921–22-ben a buda–miskolci társ., 1922-től 1925-ig a Blaha Lujza Színház tagja volt. 1925–1927 között Debrecenben, 1927–28-ban Nagyváradon, 1928–29-ben ismét Debrecenben játszott. 1929–30-ban a Bethlen téri, 1930–31-ben a Steinhardt Színpadon, 1931-től 1936-ig a Bethlen téri Színházban szerepelt. 1930-ban az Új Színházban rendezett. 1936–1938 között Erdélyi Mihály társ.-ának, 1938–39-ben a szegedi színháznak művésze volt. 1945-ben a Vidám Varietében, majd Győrben folytathatta pályáját. 1946–48 között Pécsett, 1948–49-ben a Józsefvárosi Színházban, 1949–50-ben a Belvárosi Színházban, 1951-től A Magyar Néphadsereg Színházában lépett színpadra. Sikeres buffó-komikus volt. F.Sz. Menelaos (Offenbach: Szép Heléna); Jupiter (Offenbach: Orfeusz az alvilágban); Bóni (Kálmán I.: A csárdáskirálynő).