# jelmezterv

egy adott előadás stílusának megfelelő, egy-egy szerep helyzetét, jellemét kifejező alkalmazott képzőművészeti alkotás. Pontosan ábrázolja a különböző jelenetekben viselendő öltözékeket; néha a maszkelképzelést is. Figurinnak is nevezik. Részletrajzokkal kiegészítve (szabásrajz stb.) kerül a különböző kivitelező műhelyekbe: szabó-, kalapos, cipész-, s mellékelik hozzá a jelmeztervező által kiválasztott anyag- és színmintákat is.