# Szilágyi Enikő; Borbély

(Kolozsvár, 1952. dec. 19.– ): színésznő. 1978-ban végzett a marosvásárhelyi Szentgyörgyi István Színművészeti Intézetben, és a város színházába szerződött. A vonzó külsejű, csupaideg fiatal nők hiteles megelevenítésével már pályája elején várakozásokat keltett. Az élvonalba került, rendszeresen filmezett, majd 1989-ben férjével együtt Hollandiában telepedett le. F.Sz. Dufy (Everac: Az ötödik hattyú); Hilde (Ibsen: A tenger asszonya); Gittel (Gibson: Libikóka); Színésznő, Patikusné (Lovinescu: Mi lesz velünk reggelig?); Viola (Sh.: Vízkereszt, vagy amit akartok); Mirandolina (Goldoni: A fogadósné).