# Szigeti Jolán

(Pest, 1855. jan. 16.–Velence, 1907. aug. 11.): színésznő. Szigeti József lánya, Vízvári Gyula második felesége. 1872-ben végezte el a SzAk-t, de már mint gyermek többször játszott apja egy.-ében. Először az István téri Színházhoz szerződött, de 1874. ápr. 1-jével már a Nemzeti Színházba került, melynek haláláig tagja maradt. A drámai szende szerepkörében nem ért el sikereket. Kislányos alkata a szubrett szerepkörre utalta. Ehhez járult természetes, darabos humora. Az idősebb szerepek hozták meg számára az igazi sikert. F.Sz. Borcsa (Csiky G.: A proletárok); Mária (Sh.: Vízkereszt); Marceline (Belot: A 47-ik cikk); Guichardné (ifj. Dumas: Alfonz úr); Galambosné (Csiky G.: A nagymama).

SZIGETI JOLÁN – Olga (Sardou: Odette)