# Eránosz József

(?–?): színész. Az örmény származású Eránosz 1822-től kizárólag Erdély és a Partium városaiban játszott. 1829–1834 között Kolozsvárott lépett fel. Jó megjelenése, szép basszushangja hősi szerepekre tette alkalmassá. A síró-éneklő iskola erdélyi mesterét, Pergő Celesztint vallotta mesterének. Egyik szerepének leírása – Gr. Borotini Zdenko (Grillparzer: Ősanya) – Molnár Györgytől olvasható: Világostól Világosig (Arad, 1881). F.Sz. Moór Károly (Schiller: Haramiák); Ferdinánd (Schiller: Ármány és szerelem); Bertzi Károly (Törökfalvi Pap: Az ércrabló); Faust (Klingemann); Tell Vilmos (Schiller); Feletri (Birch-pfeiffer: Bársonycipő); Guelfo (Pergő C.: A testvérgyilkos).