# színházépület

zenés, prózai, mozgásművészeti előadások vagy bábjátékok tartására alkalmas létesítmény. Nagysága, ill. működése szempontjából különféle csoportokba sorolható: nagy- v. kis- (kamara-, stúdió-) színház; állandó társ.-tal rendelkező v. befogadószínház stb. Az elnevezés magában foglalja a közönségforgalmi tereket: előcsarnok, ruhatár, foyer, büfé, mosdók, közlekedők, a nézőtér-játéktér közös terét, valamint a játéktér kiszolgáló tereit: az öltözőket, raktárakat, műhelyeket, színésztartózkodót, próbatermeket, irodákat és egyéb, a színházépület fenntartásához, üzemeltetéséhez szükséges helyiségeket.