# Poós Éva

(Bp., 1929. ápr. 28.– ): jelmeztervező. A bp.-i Képzőművészeti Főiskola festőművész szakán folytatott tanulmányokat. 1952-ben az Ifjúsági Színházhoz szerződött, dolgozott a Petőfi, majd 1953-tól A Magyar Néphadsereg és a József Attila Színháznál. 1962–1967 között a Tarka Színpad és a Kamara Varieté számára tervezett. Győri és kaposvári tervezések után a kecskeméti Katona József Színház tagja volt 1970–1983 között. Stílusbiztonság, ízlés, markáns jellemzőerő a sajátja. F.T. Goldoni: Mirandolina; Schiller: Stuart Mária; Hernádi Gy.: Királyi vadászat.