# Bachmann Gábor

(Pécs, 1952. jún. 24.– ): építész, látvány- és díszlettervező. A bp.-i Iparművészeti Főiskolán (1972–1977) végzett belsőépítészként. 1977-től a Magyar Filmgyártó Vállalat díszlettervezője. Sok játékfilmnek (Nárcisz, Psyché, Ripacsok stb.) tv-filmnek (Hamlet, Szomorú vasárnap stb.) készített díszletterveket, kiállításokat rendezett és tervezett itthon (Dráma és tér, Műcsarnok, 1983) és külföldön. Vendégként színházaknak (kaposvári Csiky Gergely Színház, győri Kisfaludy Színház) is dolgozott. Színpadok, drámai terek építője, tárgyalkotója, misztikus, biomorf, biomechanikus és posztkonstruktivista periódusokkal. Balázs Béla-díjas (1988). F.T. Hrabal: Bambini di Praga; Sh.: Hamlet.