# Felhő Rózsi

(Krakkó, 1879. ápr. 8.–Bp., 1963. márc. 1.): énekesnő. Az 1897-ben megalakuló Magyar Színház tagja lett. Ezután hosszabb ideig Münchenben lépett fel. 1911-ben áttért a karakterszerepekre, és leszerződött a Modern Színpad Nagy Endre Kabaréjához. Itt minden műsorban szólót is énekelt. 1924-ben a Fővárosi Operettszínházban a Párizsi kisleány komikai szerepében lépett fel. Tagja volt a Pesti Kabarénak, a Sörkabarénak, a Komédia Orfeumnak és a Royal Orfeumnak is.