# Kolta Magdolna

(Bp., 1958. szept. 14.– ): színháztörténész. 1982-ben végzett az Eötvös Loránd Tudományegyetem Bölcsészettudományi Karának m.–történelem–összehasonlító irodalomtudomány szakán. 1987-ben az irodalomtudományok kandidátusa lett, 1986-tól a Magyar Színházi Intézet munkatársa, 1990–92-ben az Országos Színháztörténeti Múzeum és Intézet osztályvezetője. 1990–92-ben a Magyar Tudományos Akadémia Színház-, Film- és Tánctudományi Bizottságának titkára. Kutatási területe a 19. sz. második felének színháztörténete.