# Dinnyés István

(Kiskunfélegyháza, 1955. jan. 17.– ): bábszínész, színész. 1976-ban végezte el a Bábstúdiót. 1976-tól 1981-ig az Állami Bábszínház tagja. 1981–1986 között a kecskeméti Katona József Színházhoz szerződött. 1987-ben Malgot István társ.-ának, a Hold Színháznak művésze. Nagyszerű mozgáskultúrával rendelkező karakterszínész. F.Sz. Szultán (Gernet–Bánd A.–Devecseri G.: Aladdin csodalámpája); Behemót kutya (Matvejeva–Mészöly D.: A csodálatos kalucsni); Dudás (Sh.: Szentivánéji álom); Drosselmeyer tanácsos (Csajkovszkij: Diótörő); Pilátus (Vándorfi L.: Jézus, az ember fia); Vak félisten (Hernádi Gy.–Jancsó M.–Gyurkó L.: Jöjj délre, cimborám); Tigris Brow (Brecht–Weill: Koldusopera); Traudius (Malgot I.: Dromlet).