# Brunáry Ilona

(Bp., 1911. dec. 8.– ): színésznő. Bölcsész tanulmányokat folytatott. 1953-ban érkezett Argentínába. 1960-ban csatlakozott a Hajmássy Miklós vezette Magyar Színjátszó Társasághoz. Okt. 8-án Paul Géraldy Ezüstlakodalom c. darabjában Hamelinné szerepében mutatkozott be. 1968-ban az Új Magyar Színház egyik alapító tagja volt, amely a Hajmássy-féle társ.-ból vált ki. F.Sz. Celeszte (Doillet: Gyógyszerész úr); Nini (Vaszary J.: A kaméliás hölgy); Szabó néni (Vaszary J.: Egy nap a világ); Solange (Cocteau: Az írógép); Anna (Vaszary J.: Három szerelem); Isabel (Bradley: Az államügyész); Cecile (Bús–Fekete L.: János).