# Hamala Irén

(Bp., 1921. ápr. 17.– ): táncosnő, balettmester, koreográfus-asszisztens. Az Operaház balettiskolájában kezdte meg tanulmányait, majd 1936-tól a társ. tagja volt 1973-ig, 1950 óta magántáncos. Elsősorban a karakterszerepek tolmácsolásával aratott sikereket. Kiváló mozgásmemóriája révén férje, Harangozó Gyula nélkülözhetetlen munkatársa, asszisztense volt, s számtalan helyen és alkalommal tanította be Harangozó műveit. Érdemes művész (1972). F.Sz. Teréz (Vojnonen: Párizs lángjai); Capuletné (Lavrovszkij: Rómeó és Júlia).