# Hlatky László

(Bp., 1911. márc. 7.–Bp., 1982. nov. 9.): színész, színházigazgató. A SzAk-t 1931-ben végezte el. Első főszerepét 1934-ben, a Király Színházban kapta: nagy sikerrel játszotta a Szegény ördög (Komjáthy K.) címszerepét. Ezután Országjáró Kamaraszínháza élén járta a vidéket. Az 1942–43-as évadban a Pécsi Nemzeti Színház ig.-ja volt, majd folytatta kamaraszínházi tevékenységét. 1945 után a Pódium Kabaré gazdasági ig.-ja, majd a Vígszínház, 1951-től A Magyar Néphadsereg Színháza tagja volt. 1955-től haláláig a Vidám Színpadon játszott. Kedélyes, jó humorú művész volt. Az 1960-as évektől ő vette át Komlós Vilmostól Sajó szerepét. F.Sz. Ragueneau (Rostand: Cyrano de Bergerac); Ács (Csizmarek M.: Nem élünk kolostorban); Bujkalov (Katajev: Bolond vasárnap).