# Dömötör Ilona

(?–?): énekesnő (mezzoszoprán). 1909-től az Operaház ösztöndíjasa, majd 1910-től 1916-ig magánénekesnője volt. D’Albert: A hegyek alján c. operájának Márta szerepében debütált. 1919-ben, majd 1921–1925 között ismét szerződött tag. Szamosi Elzát váltotta fel a Hevesi Sándor rendezte Carmen (Bizet) felújításának címszerepében, amellyel hasonlóan kiemelkedő sikert aratott, mint Salome (R. Strauss) szerepében. F.Sz. Octavian (R. Strauss: A rózsalovag); Mari (Smetana: Az eladott menyasszony); Minnie (Puccini: A Nyugat lánya).