# Néb Mária; Núb

(Kolozsvár, 1799. aug. 18.–Kolozsvár, 1884. jan. 17.): színésznő. 1812-ben Néb Máriskó néven gyermekszínész Kolozsvárott, ahol 1819-ig volt tag. 1847-ben vonult vissza. Noha a budai Várszínházhoz is hívták, kizárólag Erdély és a Partium városaiban játszott. Utoljára 1871. ápr. 1-jén lépett fel a Farkas utcai színház 50 éves jubileumán, egy élőkép szereplőjeként. Korának egyik legnépszerűbb komikája volt. F.Sz. Viarda (Weber–Wolf: Preciosa); Luca (Kisfaludy K.: Csalódások); Margit (Kisfaludy K.: A leányőrző); Zsémbesné (Kotzebue: Pajzán ifjú); Mécsesné (Munkácsy J.: Garabonciás diák).