# Tóth Géza, dr.

(Kiscsősz, 1921. jún. 28.–Tiszakécske, 1983. jan. 2.): jogász, tanár. 1967–1981 között a tiszakécskei diákotthon ig.-ja volt. Szitakötő nevű csoportjának játékstílusát azokra a népi hagyományokra építette, amelyeket a közeli tanyavilág gyermekei magukkal hoztak. Aranyérmet nyert műsoraik: Kiszejáték (1967); Falu végén kurta kocsma (1968); Aratóünnep (1969); Szüreti ünnep (1970). Profán Misztérium c. produkciójukkal elnyerték az 1972. évi Pécsi Nemzetközi Fesztivál rend.-i díját. 1974-ben a Nap és a Hold elrablása c. játékukért nívódíjat kaptak. Vendégszerepeltek Lengyelországban, Csehszlovákiában és Jugoszláviában. Kitüntetése: Blattner Géza Emlékérem (1977). Tanulmányai: Dal és zene a bábszínpadon (Zenei dolgozatok, 1972), Tanyai gyerekekkel a várban (Bábjáték a várban, 1976).