# Kálmán Ferenc

(Bp., 1955. jan. 16.– ): táncos, pedagógus. A művészi mozgás különböző ágaival magániskolákban ismerkedett meg – Jeszenszky Endrénél, ill. Köllő Miklós, Regős Pál pantomimegy.-eiben, majd a modern tánctechnikákat külföldi, később hazai kurzusokon sajátította el. A Fővárosi Operettszínház tánckarának volt tagja 1980–1982 között, az 1983-ban alakult Kreatív Mozgás Stúdió egyik alapítója és pedagógusa. Időszakonként különböző külföldi független társulatok, emellett a Berger Táncegyüttes tagja, s az 1992-ben alakult Kortárs Táncművészeti Műhely egyik alapítója és pedagógusa. F.Sz. főszerepek Angelus I.: Tükrök; Prantl: Signum ’91; Martin: Anna, Anima, Narcisz c. műveiben.