# Bartha István; Jakus

(Pomáz, 1869. jan. 14.–?): színész. Rendkívül sokoldalú művész volt. Pályája elején operettben és operában is föllépett, később főleg drámai szerepeket alakított. F.Sz. De la Grange Batelier (Hervé: Lili); Ferenc császár (Rostand: A Sasfiók); Stomfay Dénes (Csiky G.: A Stomfay család); Lear király (Sh.); Petur bán (Katona J.: Bánk bán); Gonosz Pista (Tóth E.: A falu rossza); Sir Patrick Cullen (Shaw: Orvosok).

M.A. 1886: Népszínház; 1887–89: Aradi Gerő; 1889–95: Krecsányi Ignác; 1895–1913: Komjáthy János; 1913–15: Népopera.