# Dömsödy János

(Bp., 1919. szept. 2.– ): színész. 1942-ben végezte el a SzAk-t, és Pécsre szerződött. 1945-től 1949-ig a Művész Színház, majd 1956-ig az Ifjúsági Színház tagja volt. 1956–1966 között a József Attila Színház művésze, 1966–68-ban a szolnoki Szigligeti Színházban játszott. Vendégszerepelt Olaszországban. Érett karakteralakítások fűződnek nevéhez. Sok filmben nyújtott emlékezetes alakítást. F.Sz. Sztudzinszkij (Bulgakov: Fehér karácsony); Pickering (Loewe–Lerner: My Fair Lady); Joó Ferenc (Vaszy V.: Dankó Pista).