# kamarajáték

kevés szereplőt mozgató, intim színpadi térben (esetleg kamaraszínházban) előadásra kerülő színjátéktípus, melyben a látványos szcenikai hatások és a dinamikus akciók hiányában a határozott rend.-i koncepció, az árnyalt színészi játék és a gondosan kiegyensúlyozott összjáték kerül előtérbe. A 19. sz. végének, a 20. sz. elejének jellegzetes színjátéktípusa (Strindberg, Wedekind, Schnitzler stb.), a pszichológiai problémák, viszonyváltozások tematikáját emelte színpadra irodalmi igényű szövegeivel.