# Hidvéghy Lajos

(?–?): színész. Két évig a ZAk hallgatója volt, de családi nehézségek miatt sokáig le kellett tennie színészi ambícióiról. Végül 1941-ben egy barátja az alakuló hatvani színházhoz hívta meg, majd városról városra vándorolva aratott sikert. 1954-ben szerződtette A Magyar Néphadsereg Színháza. 1957-ben Szolnokra került. 1959-ben a Petőfi Színpad tagja lett. 1964–1970 között az Állami Déryné Színház tagja volt. Kezdetben bonviván, később prózai jellemszerepeket játszott. F.Sz. Balasov kapitány (Miljutyin: Szibériai rapszódia); Gül Baba (Huszka J.); Hugolini gróf (Tabi L.: Párizsi vendég).