# Rudas Bandi

(Arad, ?–?): színész, táncos. Mérnöknek készült, de tanulmányait megszakítva, a színpaddal jegyezte el magát. Már 1922-ben Fehér Imre társ.-ában játszott Tordán, Brassóban, Székelyudvarhelyen, Aradon és Temesvárott. Az 1924–25-ös brassói évadban nemcsak táncoskomikusként, hanem balettmesterként is szerepelt. F.Sz. Bóni (Kálmán I.: A csárdáskirálynő); Miska (Szirmai A.: Mágnás Miska); Ficsúr (Molnár F.: Liliom).