# Buday Mária

(Bp., 1906. okt. 11.–?): énekesnő. Énektanulmányait Pető Imrénénél és Pető Imrénél folytatta. Számos esetben hangversenyénekesnőként – 1928-ban, a Zeneakadémián és a Vigadóban – jelentős sikerrel szerepelt. A Magyar Szimfonikus Zenekar, a Székesfővárosi Zenekar, a Palestrina Kórus hangversenyein szólistaként működött közre. 1932-től az Operaház tagja volt. F.Sz. Márta (Gounod: Faust); Ulrika (Verdi: Az álarcosbál); Emília (Verdi: Otello).