# Szentiványi Kálmán

(Veszprém, 1883. szept. 28.–Bp., 1950): színész. 1904-ben Horváth Zoltán magániskoláját végezte el. 1906-tól vidéken, Komjáthy János társ.-ában játszott, majd a Royal Orfeumhoz szerződött. Harcolt az I. világháborúban. 1919-ben a Madách Színházban játszott. Mint konferanszié ért el sikereket. Kisebb kabarékban, Chat Noir (1920), Simplicissimus (1922), Faun (1922–23), Femina (1923), Papagáj (1924), Művész Színpad (1925), Pengő (1926), Talkie (1929), Király (1932), Deák (1932) és a Bethlen téri Színpadon (1929–1932) lépett a közönség elé. 1940–1944 között az OMIKE Művészakció előadásain szerepelt. 1945-ben a Vidám Varietében játszott, s a Royal Revü Varieté műsorát vezette. F.Sz. Pomponius (Huszka J.: Bob herceg); Pfefferkorn (Lehár F.: Drótostót); Lenci (Karinthy Fr.: Holnap reggel).