# Bereczky Júlia

(Nagyszalonta, 1928. márc. 9.– ): színésznő, rendező. A kolozsvári Magyar Művészeti Intézetben végzett 1954-ben. A kolozsvári Állami Magyar Színház tagja volt 1985-ig, nyugdíjazásáig. 1989 febr.-jában férjével, Barkó Györggyel áttelepült Mo.-ra. Főként karakterszerepeket játszott. Gyakran lépett fel szavalóesteken. Éveken át irányította a városi művelődési ház keretében működő Stúdió Színpadot. A hetvenes évektől kezdődően többször vállalt nagyszínpadi rendezéseket is. F.Sz. Tímár Laura (Tomcsa S.: Az utolsó szalmaszál); Peacockné (Brecht–Weill: Koldusopera); Clytaimnestra (Bornemisza: Magyar Elektra); Zsani néni (Móricz Zs.: Nem élhetek muzsikaszó nélkül); Rebeka (Csiki L.: Öreg ház). F.R. Sardou: Szókimondó asszonyság; Kemény Zs.–Csávosy Gy.: Özvegy és leánya; Hunyadi S.: Pusztai szél.