# Pregitzer Fruzsina

(Bp., 1959. jún. 18.– ): színésznő. Érettségi után egy évig a Nemzeti Színház stúdiójában tanult, 1982-ben végzett a SzAk-n. 1982-től 1990-ig a Nemzeti, 1990 óta a nyíregyházi Móricz Zsigmond Színház tagja. Érdekes, nyers személyiségű, jó komikai érzékkel rendelkező karakterszínésznő. F.Sz. Saci (Szakonyi K.: Adáshiba); Lidi (Szigeti J.: A vén bakancsos és fia, a huszár); Gondos Regina (Tamási Á.: Énekes madár); Angela (Gozzi: Szarvaskirály); Máša (Hrabal–Krobot: Szigorúan ellenőrzött vonatok); Kamilla (Szigligeti E.: Liliomfi); Cejtel (Bock: Hegedűs a háztetőn). Önálló estjei: Kicsi faluból való; Táncreakció.