# Lőrincz Margit

(Komárom, 1933. aug. 21.– ): színésznő. Mint amatőr kezdte a pályafutását. 1952-től a komáromi Magyar Területi Színház tagja. Színészi pályáját fiatal hősnők nagy alakjaival kezdte. Női báj és fesztelen természetesség érvényesült a drámai és vj.-i szerepeiben, a későbbiekben pedig temperamentuma és keménysége kezdett dominálni. F.Sz. Tóth Flóra (Bródy S.: A tanítónő); Lujza (Schiller: Ármány és szerelem); Kata (Sh.: A makrancos hölgy); Carrarné (Brecht: Carrar asszony puskái); Házmesterné (Csurka I.: Házmestersirató); Kanizsai Dorottya (Háy Gy.: Mohács).

LŐRINCZ MARGIT – Tóth Flóra (Bródy S.: A tanítónő)