# Dévényi Cecília

(Bp., 1941. márc. 17.– ): színésznő, koreográfus. Pályáját 1958-ban kezdte a szolnoki Szigligeti Színházban. 1962-től 1968-ig a kecskeméti Katona József Színház tagja volt. Egyéves veszprémi játék után 1969-től a Vidám Színpad művésze. Nemcsak kiváló énekhangjával, hanem remek koreográfiák megalkotásával is sikereket ér el. F.Sz. Daisy Parker (Ábrahám P.: Bál a Savoyban); Corinna (Hervé: Nebáncsvirág); Riquette (Ábrahám P.: Viktória); Stéphanie (Barillet-Grédy: A kaktusz virága); Nicolette (Flatow: Egy férfi, aki nem akar).