# Károlyi Judit

(Székesfehérvár, 1920. ápr. 1.– ): színésznő. Az Országos Színészegyesület színiiskolájában tanult, ahol 1937-ben tett vizsgát. Ezután Károlyi János színtárs.-ához került. Veszprémben és Békéscsabán játszott naiva és szubrett szerepeket. 1945–1955 között a Faluszínházban, a későbbi Állami Déryné Színházban játszott. F.Sz. Carlotta (Heltai J.: A néma levente); Dorine (Molière: Tartuffe); Lina (Molnár F.: Olympia).