# Inke László

(Arad, 1925. jan. 16.–Bp., 1992. aug. 19.): színész. A SzAk elvégzése után 1947-ben Debrecenbe, 1948-ban Miskolcra, 1949-ben a Vidám Színpadhoz, 1950-ben Szegedre szerződött. 1956-tól a József Attila, 1958-tól a Petőfi és a Jókai, 1961-től a Thália Színház társ.-ának volt tagja. Sokoldalú karakterszínész, különösen hideg szenvedéllyel formált, gunyoros hangvételű intrikusszerepeiben vált emlékezetessé. Számos m. filmben szerepelt. Jászai Mari-díjas (1956), érdemes (1976) és kiváló művész (1893). F.Sz. Ádám (Madách I.: Az ember tragédiája); Kancellár (Schiller: Ármány és szerelem); Polgármester (Gogol: A revizor); Nevo (Racine: Britannicus); Czifra (Csurka I.: Ki lesz a bálanya?); Zentay György (Fejes E.: Rozsdatemető); Pilátus (Bulgakov–Elbert J.–Kazimir K.: A Mester és Margarita); Csermlényi (Örkény I.: Macskajáték).

INKE LÁSZLÓ – Czifra (Csurka I.: Ki lesz a bálanya?)