# Vándorfi László

(Veszprém, 1951. szept. 24.– ): színész, rendező, színházi igazgató. Az Eötvös Loránd Tudományegyetem Bölcsészettudományi Karán magyar–orosz szakon végzett. Közben az Egyetemi Színpadon játszott és rendezett. Ezután a kecskeméti Katona József Színházban volt segédszínész. 1978–1983 között a Népszínház és a Várszínház tagja. 1983-tól három évadot töltött Kecskeméten mint színész és rend. 1986–90-ben a veszprémi Petőfi Színház dramaturgja és rend.-je, 1991 óta ig.-ja. F.Sz. John Bell (Hernádi Gy.: Hasfelmetsző Jack); Benvolio (Sh.: Rómeó és Júlia); Armand (ifj. A. Dumas: A kaméliás hölgy). F.R. Bodanszkij Gy.–Vándorfi L.: Jézus Krisztus az embernek fia; Paraszt dekameron; Weöres S.: A holdbéli csónakos; Pilinszky J.: Élőképek; Goldoni: Két úr szolgája; Csukás I.–Bergendy I.: Mesélj, Münchausen!; Sh.: Rómeó és Júlia.