# Haraszthy Hermin; Haraszti Feigler

(Esztergom, 1870. febr. 22.–Bp., 1921. máj. 17.): színésznő. 1887-ben végezte el a SzAk-t. Krecsányi Ignác társ.-ával járta az országot, mint szende és drámai hősnő, majd 1893-tól a Budai Színkörben lépett fel. Innen szerződtette a Vígszínház 1896-ban, melynek haláláig tagja maradt, mint első jellemszínésznő. Később sikeres szerepkörváltáson esett át, s nagy megelégedésre játszott anyaszerepeket is. 1921-ben hirtelen agyvérzésben hunyt el. F.Sz. Júlia (Sh.: Rómeó és Júlia); Tisza Ilona (Herczeg F.: Ocskay brigadéros); Heródiás (Jósika K.: Salome); id. Nagy Istvánné (Bródy S.: A tanítónő); Muskátné (Molnár F.: Liliom); Higginsné (Shaw: Pygmalion); Özvegy Karnyóné (Csokonai V. M.); Tschöll mama (Schubert–Berté: Három a kislány); Mária Dominika hercegnő (Molnár F.: A hattyú).