# Kőrösmezei Gusztáv; Soucoup, Szukup

(Szatmárnémeti, 1846. dec. 18.–Bp., 1940. júl. 18.): színész. 1863-ban szülővárosában lépett föl. 1868-ban végezte el a SzAk-t. Hat év vidéki gyakorlat után, 1874-től 1909-ig a Nemzeti Színház tagjaként működött, ahol főleg szalondarabok szerelmes epizódszerepeit játszotta. F.Sz. Rózsaberki (Csiky G.: Mukányi); Berreh (Vörösmarty M.: Csongor és Tünde); Willis (Poole: Pry Pál); Kadisa (Jókai M.: Az aranyember); Tybalt, Benvolio (Sh.: Rómeó és Júlia); Kassner (Hauptmann: Crampton mester).

M.A. 1868–70: Arad; 1870–72: Szabadka; 1871. nyár: Follinus János, majd Miklósy Gyula; 1872: Pécs; 1873: Budai Színkör, majd Kolozsvár.