# Altorjai Attila

(?, 1957, febr. 7.– ): színész. A marosvásárhelyi Szentgyörgyi István Színművészeti Intézet elvégzése után 1982-ben a nagyváradi Állami Színházhoz szerződött. 1988-ban áttelepült Mo.-ra, előbb a Miskolci Nemzeti, 1989 óta a győri Kisfaludy Színház művésze. Nagyváradon főleg prózai szerepekben, Győrben a zenés műfajban mutatkozott be. F.Sz. Oresztész (Bornemisza P.: Magyar Elektra); Káin (Sütő A.: Káin és Ábel); Lysander (Sh.: Szentivánéji álom); Charley Wykeham (Thomas: Charley nénje); Valkay tanár úr (Móricz Zs.–Miklós T.–Kocsák T.: Légy jó mindhalálig).