# Ragó Iván

(Bp., 1952. szept. 20.– ): színész. Nem végzett főiskolát. Gyerekként sok filmben és tv-filmben szerepelt. Három évig a Pinceszínházban játszott, majd a kecskeméti Katona József Színházhoz szerződött. 1982-től 1985-ig a Szegedi Nemzeti, 1985–86-ban a Népszínház, 1986-tól 1992-ig a Szegedi Nemzeti, 1992 ősze óta a Győri Nemzeti Színház tagja. Igényes játék, pontos szerepformálás jellemzi alakításait. F.Sz. Férj (Sarkadi I.: Oszlopos Simeon); Pepi (Breffort–Monnot: Irma, te édes); Bajdo (Brešan: Díszvacsora a temetkezési vállalatnál); K. árnyéka (Kornis M.: Büntetések); Vászka (Gorkij: Éjjeli menedékhely); Mares (Dürrenmatt: A nagy Romulus).