# Hunyady Sándor

(Kolozsvár, 1892. aug. 15.–Bp., 1942. okt. 12.): író. Hunyady Margit színésznő és Bródy Sándor fia. Újságíróként kezdte pályáját. 1929-től 1941-ig a Vígszínház „házi szerzője” volt. Stílusát könnyedség, hiteles lélekábrázolás jellemzi. A polgári világ éles, kritikus szemű ábrázolója novelláiban és drámáiban egyaránt. Több novellájából készítettek filmet. Drámái: Júliusi éjszaka (1929); Feketeszárú cseresznye (1930); Pusztai szél (1931); Erdélyi kastély (1932); A három sárkány (1935); Lovagias ügy (1935); Bors István (1938); Havasi napsütés (1939); Kártyázó asszonyok (1939); Nyári zápor (1941.) – Ir. Vécsei I.: H. S. (1973).