# Mányai Zsigmond; Mandl

(Bp., 1877–Bp., 1922. jan. 30.): színész, énekes (bariton). A Kolozsvári Nemzeti Színházban tűnt fel 1899-ben, ahonnan Máder Rezső mint ösztöndíjas növendéket az Operaházhoz szerződtette. 1901–02-ben Pozsonyban volt operai rendező és színész. 1902-ben Bécsbe ment. Egy időre visszavonult a színpadtól, de a világháború után ismét fellépett a Városligeti Színház színpadán. Kellemes bariton hangú énekes volt. F.Sz. Lothario (Thomas: Mignon); Douphal báró (Verdi: Traviata); Monterone (Verdi: Rigoletto); Alfio (Mascagni: Parasztbecsület); Luna gróf (Verdi: A trubadúr).