# Gonda György, ifj.

(Bp., 1942. jún. 28.– ): színész. 1964-ben, a SzAk elvégzése után a Miskolci Nemzeti Színházhoz szerződött. Az 1970–71-es évadban a Békés Megyei Jókai Színház tagja volt. 1972–73-ban a Bartók Színtársulattal lépett fel. Ezután a kaposvári Irodalmi Színpadon szerepelt. 1981–1983 között a Játékszín, 1984–85-ben a kecskeméti Katona József Színház tagja volt. 1986-tól szabadfoglalkozású színművész. Főként drámai epizódszerepeket játszik. F.Sz. Aljosa (Gorkij: Éjjeli menedékhely); Nyikolaj Rosztov (Tolsztoj–Pistator: Háború és béke); Orlando (Sh.: Ahogy tetszik).