# Színház- és Filmművészeti Szövetség

1950-ben alakult a színházak szakmai színvonalának emelése céljából. A szövetség színházi szakkönyvtárat és dokumentációs gyűjteményt szervezett, amely 1957-ben az akkor átalakult Színháztudományi és Filmtudományi Intézet állományába került. A szövetség kiadta a Színház- és Filmművészet c. folyóiratot. A fenti összetételben a szövetség megszűnt 1957-ben. Utóda a Színházművészeti Szövetség.