# Simon Mihály

(Csóka, 1964. szept. 28.– ): színész. Virág Mihály osztályában végzett az újvidéki Művészeti Akadémián 1989-ben. Az Újvidéki Színház 1988-ban szerződtette, 1991-ben a kaposvári Csiky Gergely, 1992-ben a zalaegerszegi Hevesi Sándor Színház tagja lett. Komikus és drámai epizódszerepeket alakít. F.Sz. Balga (Vörösmarty M.: Csongor és Tünde); Katona (Frisch: Andorra); Eiserling, a pincér (Frisch: Biedermann és a gyújtogatók); Írnok (Molnár F.: A doktor úr).