# Molnár János

(Nagyvárad, 1917. szept. 22.– ): színházigazgató: Mint munkásig. került 1950-ben a nagyváradi színház élére, melyet 1956-ig vezetett. Színházszeretete, gyakorlati érzéke segítette működését, melyhez szakmai felkészültséggel nem rendelkezhetett. Kézfogó (1954) c. darabját, „kollektivizálási színművét”, a hivatalos szervek elismerték, és százas előadás-sorozathoz juttatták, amelyet végül is az elmarasztaló kritikai elemzés állított meg.