# Papp Magda*

(Kolozsvár, 1921. márc. 10.–Békéscsaba, 1992. máj. 25.): énekesnő, színésznő. Énekesnői diplomáját a Magyar Királyi Kolozsvári Zenekonzervatórium ének főtanszakán szerezte 1943-ban. Tanára Mihályffy Irén volt. 1944-től a nagyváradi Városi Zeneiskola magánének tanára, hangversenyénekes. Az 1954/55-ös évadban a Kolozsvári Állami Magyar Opera magánénekese. 1955–1975 között a Nagyváradi Állami Magyar Színház tagja, 20 operett és daljáték női főszerepét magába foglaló repertoárral. Emellett a prózai előadások kisebb-nagyobb karakterszerepeit is megszemélyesítette. 1991-ben áttelepült gyermekeihez Magyarországra. F.Sz. Liza (Lehár F.: A mosoly országa); Szaffi (J. Strauss: Cigánybáró); Zórika (Lehár F.: Cigányszerelem); Szilvia (Kálmán I.: Csárdáskirálynő); Rosalinda (J. Strauss: Denevér).

* Ez a szócikk át lett írva 2011. 09. 20-án Banner Zoltánné Papp Mária kérésére. Az eredeti szócikk itt olvasható.