# Follinus Aurél

(Brassó, 1854. jún. 29.–Újpest, 1922. ápr. 13.): színész, rendező. Apja, Follinus János társ.-ában mint gyerek szerepelt 1860–1872 között Brassai Titusz néven. 1888-ban igazgatással is próbálkozott. Bonviván, komikus és jellemszínész volt. Ötletessége és kesernyés humora különösen a francia színművekben, operettekben érvényesült. F.Sz. Menelaosz (Offenbach: Szép Heléna); Carnero (ifj. J. Strauss: A cigánybáró); Biberách (Katona J.: Bánk bán); Kosztyilev (Gorkij: Éjjeli menedékhely); Nikkel (Eisler: A vándorlegény). Számos színdarabot írt és fordított. F.M. Svihák (Győr, 1878); Náni (1889); Rontó Pál (1902). Felesége Csigaházy Etel volt.

M.A. 1873: Miklósy Gyula; 1874–76: Follinus János; 1877: Polgár Gyula; 1878: Mándoky Béla; 1878–83: Beödy Gábor, Mándoky Béla; 1884–86: Csóka Sándor; 1886–88: Mosonyi Károly; 1889–91: Népszínház; 1891–93: Krecsányi Ignác; 1893–96: Somogyi Károly; 1896: Komjáthy János; 1902: Balla; 1903: Krecsányi Ignác; 1907: Magyar és Király Színház; 1908–11: Heves Béla. Igazgatóként: 1888: Győr, Sopron; 1897–1900: Kolozsvár.